Ο **Αντουάν Ροζέ Ριγκοντό** (γαλλικά: *Antoine Roger Rigaudeau*, γεννήθηκε 17 Δεκεμβρίου 1971) είναι Γάλλος πρώην επαγγελματίας καλαθοσφαιριστής και νυν προπονητής καλαθοσφαίρισης. 

Κατά τη διάρκεια της σταδιοδρομίας ως παίκτης, αγωνιζόταν ως πόιντ γκαρντ, σούτινγκ γκαρντ και σμολ φόργουορντ. Το ψευδώνυμό του ήταν «Le Roi» («Ο Βασιλιάς»).

Κατά τη διάρκεια της επαγγελματικής συλλογικής σταδιοδρομίας του, κέρδισε δύο τίτλους Ευρωλίγκα, το 1998 και το 2001. Με την Εθνική Γαλλίας, κέρδισε το ασημένιο μετάλλιο στους Ολυμπιακούς Αγώνες του 2000. Εισήχθη στο Γαλλικό Hall of Fame Καλαθοσφαίρισης το 2010. Έγινε παίκτης του FIBA Hall of Fame το 2015.

Σταδιοδρομία ως παίκτης
-----------------------

### Ευρώπη

Ο Ριγκοντό κέρδισε το πρωτάθλημα Γαλλίας με την Πω-Ορτέζ το 1996. Με τη Βίρτους Μπολόνια κέρδισε την Ευρωλίγκα τις σεζόν 1997–98 και 2000–01. Με τον ίδιο σύλλογο, έπαιξε επίσης στους τελικούς της Ευρωλίγκα το 1999 και το 2002. Με τη Βίρτους Μπολόνια κέρδισε επίσης δύο πρωταθλήματα Ιταλίας, το 1998 και το 2001 και τρία Κύπελλα Ιταλίας, το 1999, το 2001 και το 2002.

### ΝΒΑ

Ο Ριγκοντό έπαιξε στο NBA με τους Ντάλας Μάβερικς κατά τη διάρκεια της σεζόν 2002–03, αφού υπέγραψε συμβόλαιο 3 ετών με τον σύλλογο, στις 17 Ιανουαρίου 2003. Με τους Μάβερικς, έπαιξε συνολικά σε 11 αγώνες και είχε κατά μέσο όρο 1,5 πόντους, 0,7 ριμπάουντ και 0,5 ασίστ σε 8,3 λεπτά ανά αγώνα. Στις 18 Αυγούστου 2003, οι Μάβερικς αντάλλαξαν τα δικαιώματα του Ριγκοντό στους Γκόλντεν Στέιτ Ουόριορς, πριν από την έναρξη της σεζόν 2003-04. Στις 5 Σεπτεμβρίου 2003, οι Ουόριορς αποδέσμευσαν τον Ριγκοντό.

### Επιστροφή στην Ευρώπη

Μετά τη σεζόν 2002-03 του NBA, ο Ριγκοντό επέστρεψε στην Ευρώπη και εντάχθηκε στην ισπανική Βαλένθια. Αποσύρθηκε επίσημα από επαγγελματίας παίκτης το 2005, αφού προηγουμένως είχε υποστεί τραυματισμό στον αχίλλειο τένοντα του αριστερού του ποδιού.

Εθνική ομάδα
------------

Ο Ριγκοντό ήταν μέλος της Εθνικής Γαλλίας ανδρών. Εκπροσώπησε τη Γαλλία στο Ευρωμπάσκετ του 1991, στο Ευρωμπάσκετ του 1993, στο Ευρωμπάσκετ του 1995 και στο Ευρωμπάσκετ του 1999. Με τη Γαλλία, κέρδισε το ασημένιο μετάλλιο στους Ολυμπιακούς Αγώνες του 2000.

Το 2001, πριν από το Ευρωμπάσκετ του 2001, αποσύρθηκε από την Εθνική Γαλλίας. Ωστόσο, αργότερα αποφάσισε να επανέλθει στην εθνική ομάδα για το Ευρωμπάσκετ του 2005, όπου κέρδισε το χάλκινο μετάλλιο. Αποσύρθηκε ξανά από τη εθνική ομάδα μετά από αυτή τη διοργάνωση. Είχε συνολικά 127 εμφανίσεις με την Εθνική Γαλλίας.

Σταδιοδρομία ως προπονητής
--------------------------

Ο Ριγκοντό ξεκίνησε την επαγγελματική προπονητική σταδιοδρομία του το 2015, όταν έγινε προπονητής της γαλλικής Παρί-Λεβαλουά, η οποία αργότερα μετονομάστηκε σε Μετροπολιτάν 92.

Διακρίσεις και βραβεία ως παίκτης
---------------------------------

### Συλλογικά

### Πω-Ορτέζ

* Πρωτάθλημα Γαλλίας: 1996

### Βίρτους Μπολόνια

* 2 × Πρωτάθλημα Ιταλίας: 1998, 2001
* 2 × Ευρωλίγκα: 1998, 2001
* 3 × Κύπελλο Ιταλίας: 1999, 2001, 2002

### Εθνική Γαλλίας

* Μεσογειακοί Αγώνες 1993 : 03 ! Χάλκινο
* Ολυμπιακοί Αγώνες 2000 : 02 ! Αργυρό
* Ευρωμπάσκετ 2005 : 03 ! Χάλκινο

### Ατομικά

* 3 × Καλύτερος Νεαρός Παίκτης Pro A League: 1990, 1991, 1992
* 5 × All-Star Game Pro A League: 1990, 1991, 1993, 1994, 1995
* 5 × Πολυτιμότερος Παίκτης Pro A League: 1991, 1992, 1993, 1994, 1996
* FIBA All-Star Game: 1991
* 4 × FIBA EuroStar: 1996, 1997, 1998, 1999
* 2 × All-Star Game Πρωταθλήματος Ιταλίας: 1997, 1998
* 2 × Κορυφαίος Σκόρερ Τελικών Ευρωλίγκα: 1998, 1999
* All-Final Four Team EuroLeague: 1998
* Νο. 4 αποσύρθηκε από τη Σολέ Μπασκέτ
* Γαλλικό Hall of Fame Καλαθοσφαίρισης: (2010)
* FIBA Hall of Fame: 2015
* Δόξα του Αθλητισμού: 2017

Παραπομπές
----------

1. 1 2  www.basketball-reference.com/players/r/rigauan01.html.
2. ↑  *RealGM*. 1208. Ανακτήθηκε στις 4  Απριλίου 2022.
3. ↑  (Αγγλικά) *eurobasket.com*. 46568. Ανακτήθηκε στις 25  Απριλίου 2022.
4. ↑  FRENCH GREAT "LE ROI" RETIRES.
5. ↑  «2015 Class of FIBA Hall of Fame: Antoine Rigaudeau». Αρχειοθετήθηκε από το πρωτότυπο στις 6 Απριλίου 2016. Ανακτήθηκε στις 7 Δεκεμβρίου 2020.
6. ↑  «Mavs Complete Paperwork to Sign Rigaudeau». Αρχειοθετήθηκε από το πρωτότυπο στις 21 Ιουνίου 2020. Ανακτήθηκε στις 7 Δεκεμβρίου 2020.
7. ↑  «Antoine Rigaudeau Per Game». Αρχειοθετήθηκε από το πρωτότυπο στις 17 Σεπτεμβρίου 2010. Ανακτήθηκε στις 7 Δεκεμβρίου 2020.
8. ↑  Warriors Acquire Nick Van Exel, Four Others From Dallas Mavericks.

Εξωτερικοί σύνδεσμοι
--------------------

* Προφίλ στο NBA.com
* Προφίλ στο Basketball-Reference.com Αρχειοθετήθηκε 2010-09-17 στο Wayback Machine.
* Προφίλ στο FIBA.com Αρχειοθετήθηκε 2016-03-10 στο Wayback Machine.
* Προφίλ στο FIBA Europe
* Προφίλ στο Euroleague.net
* Προφίλ στο Πρωτάθλημα Ιταλίας Αρχειοθετήθηκε 2016-03-04 στο Wayback Machine. (ιταλικά)
* Προφίλ στο Πρωτάθλημα Ισπανίας (ισπανικά)
* Προφίλ αρχείου Πρωταθλήματος Ισπανίας (ισπανικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 303987754
* SUDOC: 058574786

 |

 |